הטבח בנחל עוז

הטבח בנחל עוז בוצע על ידי ארגון הטרור חמאס בבוקר שמחת תורה תשפ"ד, 7 באוקטובר 2023 בקיבוץ נחל עוז הסמוך לצפון רצועת עזה, כחלק ממתקפת הפתע על ישראל. בטבח נרצחו 15 מתושבי הקיבוץ, ו-8 אזרחים נחטפו לרצועת עזה. ערך מורחב – מתקפת הפתע על ישראל (2023) בבוקר יום שבת כ"ב בתשרי ה'תשפ"ד, שמיני עצרת ושמחת תורה, 7 באוקטובר 2023, פתחו ארגוני הטרור חמאס והג'יהאד האסלאמי הפלסטיני במתקפת פתע על ישראל. בחסות שיגור כ-4,300 רקטות, חדרו כ־6,000 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, מ-119 פרצות שונות בגדר, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,150 בני אדם, מתוכם טבחו ב-779 אזרחים, וחטפו לרצועת עזה כ־251 אנשים, ובהם גברים, נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל, שהיו בנחיתות מספרית. בקרבות נהרגו כ־1,609 מחבלים בשטח ישראל, ובצד הישראלי נהרגו 301 חיילים, 55 שוטרים ו־10 אנשי שירות הביטחון הכללי. בשעה 6:29 החל ירי רקטות רצוף על הקיבוץ. תוך כדי ירי הרקטות הגיעו כ-100 מחבלים לצד הדרום מזרחי של הקיבוץ, וחדרו דרך השער האחורי, לאזור השכונה החדשה. רבש"צ הקיבוץ אילן פיורנטינו וסגנו ניסן דה-קלו, היחידים מכיתת הכוננות של היישוב להם היה נשק ארוך, יצאו להגן על הקיבוץ ופתחו בירי על המחבלים. בבוקר הקרב נכחו בקיבוץ 11 לוחמים מיחידת ימ"ס דרום והם הצטרפו ללחימה מול המחבלים. אילן הרבש"צ נהרג תוך זמן קצר, וסגנו, דה-קלו, ניהל את הלחימה בקיבוץ, יחד עם מפקד כיתת הכוננות ברי מאירוביץ'. כוח אחד של לוחמי הימ"ס התבצר באחד הבתים בשכונה החדשה, ומשם פגע במחבלים. לכוח היה הרוג אחד, שלמה יעקב קרסנינסקי, מפקד צוות, וארבעה פצועים. כוח נוסף לחם במחבלים באזור הרפתות. הפצועים פונו לבית החולים על גבי רכב "זאב" שהיה ליחידה, והשאר המשיכו בלחימה על גבי "זאב" נוסף, יחד עם סגן הרבש"צ. כוח של מחבלי הנוח'בה הגיע בסביבות השעה 8:00 לחלק הצפוני של הקיבוץ. המחבלים פרצו לבתים הצפוניים, טבחו בתושבים, וחטפו שבעה תושבים לעזה. המחבלים הכריחו את תומר אליעז-ערבה בן ה-17 לדפוק על דלתות הבתים בשכונה ולקרוא לשכנים לצאת, ובהמשך רצחו אותו. בין הנרצחים צלם ישראל היום יניב זוהר, אשתו יסמין, ובנותיהם קשת ותכלת. בכמה מקרים תיעדו מחבלי החמאס את מעשיהם בשידור חי באמצעות פייסבוק. בחלק זה של הקיבוץ לא היו כוחות לוחמים. תושב הקיבוץ מיקי, מצויד באקדח ושבע מחסניות, לחם במחבלים שניסו להיכנס לביתו במשך שעות והרג למעלה מ-10 מהם. בית משפחה אליה חדרו מחבלים בשמחת תורה ב-7 באוקטובר בית משפחה אליה חדרו מחבלים בשמחת תורה ב-7 באוקטובר וגם צילמו את חטיפתם בלייב שהפך לסרטון ויראלי בעולם. class=notpageimage|הצגה תושב הקיבוץ שלמה רון, בן 85, התחבא בביתו עם משפחתו. בשלב מסוים עבר לסלון, התיישב על ספה והעמיד פנים שהוא גר לבדו. הוא נרצח אך המחבלים לא המשיכו לחפש בבית. בכך הציל רון את אשתו, שתי בנותיו ונכדו. כוח מיחידת מגלן, שכלל חמישה לוחמים בפיקודו של סגן מפקד היחידה רס"ן חן בוכריס, ניסה להגיע לקיבוץ. בסביבות 12:00 בצהריים, על הכביש מצומת סעד לנחל עוז, נתקל הכוח במחבלים וניהל מולם לחימה קשה. הכוח הצליח להרוג מספר מחבלים, אך סגן יפתח יעבץ, קצין האג"ם של היחידה, נהרג ובוכריס נפצע. סמל אפיק רוזנטל, שהיה חובש במקצועו, החל לטפל בו, עד שנפגע בעצמו ושניהם נהרגו. בהמשך הגיע האלוף במילואים נעם תיבון, שבנו אמיר מתגורר בקיבוץ, יחד עם כוח קטן שאסף בדרך, וחבר ללוחמי מגלן בלחימה במחבלים. אחרי השעה 13:00 הגיעו לקיבוץ כוחות מסיירת גבעתי ומיחידת מגלן. הכוחות החלו בטיהור הקיבוץ, ניהלו קרב ארוך עם המחבלים במשך מעל 12 שעות, ועברו בית בית כדי לחלץ את התושבים שהיו נצורים בממ"דים. בקרבות לטיהור הקיבוץ נהרג לוחם מגלן סמל עמית גואטה ועוד שניים נפצעו. במהלך טיהור הקיבוץ נהרג רן פוסלושני, תושב הקיבוץ, מאש לוחמי גבעתי, לאחר שזוהה בטעות כמחבל. בשעות הלילה הושלם חילוץ כל התושבים והם פונו באוטובסים למשמר הנגב. עד שעות הלילה הצליחו כוחות הצבא להשתלט חזרה על הקיבוץ ופינוי התושבים הושלם. בטבח נרצחו 15 מחברי הקיבוץ. חמישה לוחמים נהרגו בקרב על הקיבוץ. שמונה אזרחים נחטפו מהקיבוץ לשטח רצועת עזה. שתי חטופות (יהודית ונטלי רענן) שוחררו ב-21 באוקטובר 2023, ושלוש חטופות נוספות (אלמה אברהם והאחיות דפנה ואלה אליקים) שוחררו ב-26 בנובמבר במסגרת הפעימה השלישית של עסקת שחרור החטופים. שני חטופים, צחי עידן ועמרי מירן, עדיין מוחזקים בעזה, בנוסף לג'ושוע לואיטו מולל, סטודנט מטנזניה שנרצח ב-7 באוקטובר בקיבוץ וגופתו נחטפה לעזה. רשימת אזרחים שנרצחו בנחל עוז בחודש אוקטובר 2023, באתר "לעד" של המוסד לביטוח לאומי איתי אילנאי, נעם ברקן, שחר קליימן, חשיפה: פקודת הרוע המפורטת של חמאס, גבורת כיתת הכוננות והלוחמים וסימני השאלה הקשים - מה באמת קרה בנחל עוז ב-7.10, באתר ישראל היום, 25 ביולי 2024 המגינים של נחל עוז, סרטון בערוץ "מוזיאון משמר הגבול", באתר יוטיוב (אורך: 21:27), 13 במאי 2024 לוחמי הימ"ס שחיסלו יותר מ-100 מחבלים חוזרים לקיבוץ ולרגעי הגבורה, סרטון בערוץ "חדשות 13", באתר יוטיוב (אורך: 05:44), 15 באוקטובר 2023 סיפורי הגבורה והמפגש של המסתערבים עם תושבי נחל עוז אותם הצילו, סרטון בערוץ "חדשות 13", באתר יוטיוב (אורך: 06:55), 1 בנובמבר 2023 המשחררים של נחל עוז: קציני סיירת גבעתי מדברים על התופת והגבורה בקרב, סרטון בערוץ "YNET", באתר יוטיוב (אורך: 05:18), 29 באוקטובר 2023 אמיר תיבון, כשהיינו נצורים בממ"דים, הם יצאו להציל את נחל עוז — ולא חזרו, באתר הארץ, 3 בנובמבר 2023 אמיר בוחבוט‏, מפקד סיירת גבעתי נכשל בתרגיל - ותיקן ב-7 באוקטובר: "יכולים להילחם עוד שנתיים", באתר וואלה, 15 בפברואר 2024 ייתכן שמדובר בקבוצת מחבלים שנייה שחדרה מעזה לחלק הצפוני של הקיבוץ וייתכן שמדובר במחבלים שחדרו בבוקר מהשער האחורי, ובשל הקרב שהתנהל באזור הרפת והשכונה החדשה ביצעו איגוף והגיעו לחלק הצפוני של הקיבוץ. ※ 100 ימי לחימה: 779 אזרחים נרצחו, 52,571 נפגעו, באתר ערוץ 7, 13 בינואר 2024 ※ עמית סגל, ‏הבקשה של פיקוד הדרום בלילה שלפני הטבח - והסירוב, באתר ‏מאקו‏, 26 בפברואר 2024 ※ אלון חכמון, ‏הותרו לפרסום שמותיהם של 55 שוטרים שנרצחו במתקפת הטרור, באתר מעריב אונליין, 18 באוקטובר 2023 ※ ראיון של ראש השב"כ רונן בר לדני קושמרו, חדשות 12 – makoVOD (וידאו) העדות של ניסן דה-קלו – סגן הרבש"צ וחבר קיבוץ נחל עוז, סרטון באתר יוטיוב (אורך: 1:43:19) העדות של ברי מאירוביץ – מפקד כיתת הכוננות של קיבוץ נחל עוז, סרטון באתר יוטיוב (אורך: 58:01) זמן אמת - הטרגדיה של משפחת אלייקים, סרטון בערוץ "כאן 11", באתר יוטיוב, 19 באוקטובר 2023 רגע לפני הלוויית האם: אותרה גופתו של בנה, הם נקברו יחד, באתר ‏מאקו‏, 16 באוקטובר 2023 איליה יגורוב, יהי זכרם ברוך: צלם "ישראל היום" יניב זוהר נרצח יחד עם משפחתו על ידי מחבלים, באתר ישראל היום, 10 באוקטובר 2023 צלם "ישראל היום" יניב זוהר נרצח יחד עם משפחתו, באתר ערוץ 7, 10 באוקטובר 2023 משפחתו של צחי עידן שהמחבלים חטפו בשידור חי: "רוצים להחזיר אותו הביתה", באתר ‏מאקו‏, 1 בדצמבר 2023 העדות של מיקי – חבר קיבוץ נחל עוז, סרטון באתר יוטיוב (אורך: 46:35) מערכת וואלה‏, תושב נחל עוז הציל את משפחתו מול 14 מחבלים, באתר וואלה, 19 באוקטובר 2023 סמדר שילוני, "ישב לבד בסלון": שלמה בן ה-85 הציל את משפחתו, ונרצח בקיבוץ שעזר להקים, באתר ynet, 21 באוקטובר 2023 איתי אילנאי, בוכריס הקליד בווטסאפ "לוודא כוננות" - ואז התחיל הכאוס: 7 באוקטובר של מגלן, דקה אחרי דקה, באתר ישראל היום, 15 בפברואר 2024 אלה לוי-וינרב, ‏הלוחם שהצטרף לקומנדו בעקבות אביו ונפל בקרב על נחל עוז, באתר גלובס, 14 בדצמבר 2023 סרן יפתח יעבץ ז"ל, באתר צה"ל רס"ן חן בוכריס ז"ל, באתר צה"ל סמ"ר אפיק רוזנטל ז"ל, באתר צה"ל אלישע בן קימון, המשחררים של נחל עוז: קציני סיירת גבעתי מדברים על התופת והגבורה בקרב, באתר ynet, 13 באוקטובר 2023 סמל עמית גואטה ז"ל, באתר צה"ל עופר אדרת, צה"ל ירה למוות בשוגג בתושב נחל עוז, משפחתו מבקשת שיוכר כחלל, באתר הארץ, 15 באוקטובר 2023 העדות של שרונה פוסלושני, חברת קיבוץ נחל עוז – אלמנתו של רן פוסלושני ז"ל, סרטון באתר יוטיוב (אורך: 55:12) הדר גיל-עד, מתן צורי, איתמר אייכנר, שתי חטופות הועברו לישראל: יהודית רענן ובתה נטלי שוחררו משבי חמאס, באתר ynet, 21 באוקטובר 2023 נועם (דבול) דביר, סיפורם של 14 החטופים הישראלים ששוחררו בפעימה השלישית משבי חמאס, באתר ישראל היום, 26 בנובמבר 2023 שירה עבו, אף עיתונאי ישראלי לא פרסם סרטון המתעד רצח - למעט סרטון הרצח של ג'ושוע, באתר העין השביעית, 1 בינואר 2024